**Súhrnná informácia**

**z 1. kolektívneho vyjednávania na ŽSR**

 **Dňa 28. 10. 2020 sa uskutočnilo 1. kolo kolektívneho vyjednávania**  **na ŽSR o kolektívnej zmluve pre rok 2021** za účasti Odborového združenia železničiarov a zamestnávateľa ŽSR.

Na tomto stretnutí si obidve strany vyjasnili situáciu, v ktorej sa nachádzame. Vzhľadom na nesúčinnosť odborových organizácií, ktoré pôsobia u ŽSR požiadal zamestnávateľ Ministerstvo práce o rozhodcu na určenie najväčšej odborovej organizácii, s ktorou bude vyjednávať. Dňa 12.10.2020 vydal rozhodca doc. JUDr. Viktor Križan, PhD. **oprávnenie na rokovanie o uzatvorenie Kolektívnej zmluvy pre obdobie 2021-2023, resp.dodatku k platnej kolektívnej zmluve pre OZŽ.**

Na stretnutí deklarovala zmluvná strana OZŽ spoluprácu s ôsmymi súčinnými odborovými organizáciami pôsobiacimi u ŽSR (OAVD, FPP, NKOS-Ž, OZZŽ, SSŽ, FS, OZ-VSP a OŽSR), ktorých zástupcovia sú v tíme kolektívnych vyjednávačov za OZŽ s tým, že rozhodujúce slovo má OZŽ, ako najväčšia odborová organizácia u ŽSR. Nesúčinné odborové organizácie (NOŽ, MNOŽ, GYNN a NŽ) sú z kolektívneho vyjednávania vonku.

Zároveň OZŽ vyhlásilo, že nakoľko zmluvné strany nedospeli ku zhode na návrhu, o ktorom sa má vyjednávať požiadali sme o určenie sprostredkovateľa. Ten bol MPSVR SR určený 23.10.2020. OZŽ pozvanie na 1.kolo KV akceptovalo, avšak opakovane uviedlo, že odmieta vyjednávať o návrhu KZ predloženej zamestnávateľom, ktorú v plnom rozsahu odmietlo a je teda ochotné vyjednávať o návrhu Dodatku č.3, ktorý bol predložený zamestnávateľovi ešte začiatkom júla 2020.

Na stretnutí sa nakoniec obidve zmluvné strany dohodli, že vzhľadom na určeného sprostredkovateľa počkajú na jeho rozhodnutie.

**Záver**: je koniec októbra a napriek tomu, že sme predložili návrh na kolektívne vyjednávanie ešte začiatkom júla, zatiaľ nevieme na čom sme. Aj preto akékoľvek „zaručené“ informácie o benefitoch pre rok 2021 sú nepravdivé.

O ďalšom postupe v kolektívnom vyjednávaní Vás budeme informovať

Hlavný kolektívny vyjednávač OZŽ